Hans Sontheimer

Johann „Hans“ Baptist Sontheimer (* 29 de auril 1906 a Runcadic, Gherdëina; † 12 de setëmber 1981 a Dornbirn) fova n moler y scultëur de Gherdëina.

Hans Sontheimer fova l mut Josef Sontheimer, n moler y nduratëur unit tl 1893 da Oberstetten te Gherdëina. Si pere ova maridà Teres na muta de Taddeo Oberbacher, n moler badiot, ulache ël laurova. 

L Sontheimer ie jit tla scola d'ert a Urtijëi nchin al 1924 ulache l ova sciche maestri nce Adolf Keim y Ludwig Moroder.

L ie nce jit a scola a Minca a studië dessëni desnut y dl cë pra l maester Schlegel.

Do l 1924 iel stat tla "Akademie der Bildenden Künste München" cun Hugo von Habermann y Olaf Gulbransson. De reviërs a Urtijëi al laurà pra Hermann Moroder mut de Josef Moroder Lusenberg.

Tl 1942 al messù jì a Dornbirn cun si pere che fova n tudësch y ad ëi ti ie nia stata cunzeduda la zitadinanza taliana.

A Donbirn y Bregenz à pona l Sontheimer nsenià tla scoles d'ert y laurà sciche moler.

 Mostres 
 1938 7. Mostra dl sindacat di artistc de Bulsan a Roma
 1942 bienala d'ert a Bulsan
 1942 3a mostra dl Gau a Dispruch
 1976 „Kunst in Vorarlberg zwischen 1900 und 1950“ tl Vorarlberger Landesmuseum a Bregenz
 1986 Mostra n lecurdanza tla cësa de cultura a Dornbirn

 Lëures 

 Fresko cun San Cristoful dl 1933 sun la cësa Pana a Urtijëi 
 Sun la ntreda dla cësa dla lia Mostra d'Ert a Urtijëi al depënt n fresco de 2 per 6 metri che mostra l'alegoria dl ert. L fresco ie stat curì tl 1972 y desdrù cun la vedla cësaSofia Stuflesser: 100 ani Circolo – Lia Mostra d’Ert. Calënder de Gherdëina 2020, pl. 161 (foto dl afrësch)..
 Per l valon de dlieja de Urtijëi al depënt l San Durich a ciaval y i trëi rëiesc.
 Fresco dl revëut dla dlieja de Doren tl 1949
 Crist ziplà de lën per la dlieja di franzescans a Bludenz
 Cheder dla Pascion monumental (18 x9 m. ) per la dlieja de Dornbirn marcià.  
 Monumënt "Viac tla mort" tla curtina Dornbirn-Markt per la familia Rhomberg, 1954
 Relief de bront „Lazarus“ tla curtina Rheindorf a Lustenau per la familia Fulterer-Scheffknecht

 Notes 

 Bibliografia 
 Paulina Moroder, Rudolf Moroder-Rudolfine: Hans Sontheimer 1906–1981. Museum Gherdëina, Urtijëi 1999.
Sontheimer
Sontheimer
Sontheimer
Sontheimer
Sontheimer